הקריירה המוזיקלית של אבי בניון ממשיכה ללבוש צורות חדשות, וכלי המדיה השונים מתחילים להפסיק להתייחס אליו כאל “אח של” אלא כאומן ייחודי ומעניין בפני עצמו. מעניין לגלות שהקריירה של בניון דואלית בנקודות שונות: מצד אחד האמונה שלו מתבטאת יותר ויותר ביצירה, אולם מצד שני המעטפת המוזיקלית נשארת מערבית-חילונית. מצד אחד הוא וירטואוז גיטרה כפי שניתן לשמוע באלבום ובהופעות, ומצד שני העצמאות המוזיקלית חשובה לו.
עם צאת אלבומו השלישי “השלום בפתח”, מרגיש בניון בצורך להתחבר עם הקהל גם דרך הבמה. עד היום שלושת אלבומיו “לא אוותר” (2003) ו”אברהם” (2007) ו “חלום חדש” (2010) נמכרו באלפי עותקים כל אחד, ואילו עכשיו מרגיש בניון בצורך להרחיב את המעגל ולגעת בלב מאזיניו גם דרך הופעות.